
Az árazó algoritmusok versenyjogi problémái, valamint szabályozásuk eszközei.

Kulcsszavak: Versenyjog, algoritmusok, árazás, összejátszás
Akár tetszik akár nem az árazó algoritmusok körülvesznek bennünket. Használatuk kezdete az
1980-as évekre nyúlik vissza, tehát annyira újkeletű dologról sem beszélhetünk. Az elmúlt pár
és az elkövetkező években azonban használatuk futótűzszerűen terjedt, illetve terjedni fog, ami
új kihívások elég fogja állítani a versenyhatóságokat. Használni lehet őket ugyanis
versenyellenes megállapodások eszközeiként, facilitátoraiként, összekötőiként, valamint a
mesterséges intelligencia megjelenésével összeköthető önfejlesztésük miatt képesek lesznek
arra, hogy magatartásukat párhuzamosan össszehangolva a fogyasztói jólétet csökkentsék. A
legelvetemültebbek szerint pedig akár arra is képesek lesznek majd, hogy saját maguktól kvázi
versenykorlátozó megállapodásokat kössenek egymással. Ebben a dolgozatban ezeknek a
lehetőségeknek, valamint felderítésük és szabályozásuk eszközeinek járok utána a
közgazdasági és jogi szakirodalom, valamint a témában minimálisan elérhető jogesetek
elemzése alapján.



